ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Μαρτίου 2024
ΤΕΥΧΟΣ  ΤΡΙΤΟ
Αρ. Φύλλου 752
ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ
ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ
Με την υπό στοιχεία Φ.414.23/5/633950/Σ.2026/
05 Μαρ 24/ ΓΕΣ/Β1/3, απόφαση του Διευθυντή Β’ Κλάδου του Γενικού Επιτελείου Στρατού «Αποστρατεία Υπα-
ξιωματικού», τίθεται σε αποστρατεία, μετά από αίτησή
του με τον βαθμό που φέρει, σύμφωνα με το άρθρο 39
παρ. 4 του ν.δ. 445/1974 και 11 παρ. 3 του π.δ. 21/1991
και εγγράφεται στα στελέχη της εφεδρείας, σύμφωνα
με το άρθρο 37 του ν.δ. 1400/1973, ο Εθελοντής Μακράς Θητείας Αρχιλοχίας Πεζικού Μαγαλιός Χαρίλαος
του Ιωάννη ΑΜ: ΜΟ10702, ΣΑ:146/002098/98, ο οποίος
γεννήθηκε το έτος 1977 στον Βόλο και τη 2α Νοεμβρίου
2023 υπέβαλλε αίτηση εξόδου από την ενεργό υπηρεσία
του Στρατεύματος.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 9610112415/05-03-2024).
Ο Διευθυντής
ΧΡΗΣΤΟΣ ΖΙΩΤΟΠΟΥΛΟΣ
ΣΤΡΑΤΙΩΤΙΚΗ ΣΧΟΛΗ ΕΥΕΛΠΙΔΩΝ
Προκήρυξη μίας (1) θέσης Διδακτικού Ερευνητικού Προσωπικού (ΔΕΠ), του Τμήματος Στρα-
τιωτικών Επιστημών της Στρατιωτικής Σχολής
Ευελπίδων (ΣΣΕ), λόγω εξέλιξης στην επόμενη
βαθμίδα, στον Τομέα Ανθρωπιστικών Επιστημών, με γνωστικό αντικείμενο «Αγγλική Γλώσσα
και Φιλολογία».
Με την υπό στοιχεία Φ.391/3/12283/Σ.489/22 Φεβ 24/
ΣΣΕ/ΚΟΣΜΗΤΕΙΑ απόφαση του Διοικητή της Στρατιωτικής Σχολής Ευελπίδων (ΣΣΕ) Υποστράτηγου Αναστάσιου
Πολύχρονου, η οποία έχει εγκριθεί από τον Υφυπουργό
Εθνικής Άμυνας Ιωάννη Κεφαλογιάννη, σε εφαρμογή του
άρθρου 10 του ν. 3187/2003 και εκδόθηκε σύμφωνα με:
α. Τα άρθρα 1, 5, 9, 10, 11 και 25 του ν. 3187/2003 «Ανώτατα Στρατιωτικά Ιδρύματα (ΑΣΕΙ)» (Α’ 233).
β. Το υπό στοιχεία ΔΙΠΠ/Φ.ΕΠ.11/85/8044/06.05.2011
έγγραφο του Υπουργού Εσωτερικών, Αποκέντρωσης και
Ηλεκτρονικής Διακυβέρνησης «Προκηρύξεις - Εξελίξεις
Μελών ΔΕΠ Πανεπιστημίων».
γ. Το άρθρο 28 του ν. 4305/2014 «Αυτεπάγγελτος Έλεγχος των Δικαιολογητικών των Υποψηφίων για Διορισμό
ή Πρόσληψη» (Α’ 237).
δ. Το άρθρο 1 του ν. 4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώ-
πων και Υπηρεσιών του Δημοσίου Τομέα - Τροποποίηση
Διατάξεων του π.δ. 318/1992 (Α’ 161) και λοιπές ρυθμίσεις» (Α’ 74).
ε. Το άρθρο 70 του ν. 4386/2016 (Α’ 83).
στ. Το άρθρο 4 του ν. 4405/2016 (Α’ 129).
ζ. Τον ν. 4957/2022 (Α’ 141).
η. Το π.δ. 50/2018 «Οργανισμός της Στρατιωτικής Σχολής Ευελπίδων» (Α’ 92).
θ. Την υπό στοιχεία 97191/08 Σεπ 2023 κοινή απόφαση
του Πρωθυπουργού και του Υπουργού Εθνικής Άμυνας
«Ανάθεση Αρμοδιοτήτων στον Υφυπουργό Εθνικής Άμυνας Ιωάννη Κεφαλογιάννη» (Β’ 5379).
ι. Την υπό στοιχεία 13807/12 Σεπ 23/Αίτηση εξέλιξης
της ενδιαφερόμενης Αναπληρώτριας Καθηγήτριας.
ια. Το υπό στοιχεία 09/19 Οκτ 23 πρακτικό του Εκπαιδευτικού Συμβουλίου (ΕΣ) της Στρατιωτικής Σχολής
Ευελπίδων (ΣΣΕ).
ιβ. Την υπό στοιχεία Φ.391/70/16384/Σ.3156/
15 Νοε 23/ΣΣΕ/ΚΟΣΜΗΤΕΙΑ.
ιγ. Τη βεβαίωση ΓΕΣ/ΔΟΙ υπ’ αρ. 1450380/10 Ιαν 24.
ιδ. Την εισηγητική έκθεση Προϊσταμένου Οικονομικών
Υπηρεσιών/ΥΠΕΘΑ υπό στοιχεία 019/10 Ιαν 24.
ιε. Το υπό στοιχεία Φ.391/92/12 Ιαν 24/ΥΠΕΘΑ/ΓΕΣ/Δ4
(ΔΕΚΠ) ενημερωτικό σημείωμα με το οποίο εγκρίθηκε
η έκδοση προκήρυξης πλήρωσης μίας (1) θέσης ΔΕΠ
στο Τμήμα Στρατιωτικών Επιστημών της ΣΣΕ από τον
Υφυπουργό Εθνικής Άμυνας, προκηρύσσουμε:
1. Την πλήρωση μίας (1) θέσης Διδακτικού Ερευνητικού Προσωπικού (ΔΕΠ), του Τμήματος Στρατιωτικών
Επιστημών της Στρατιωτικής Σχολής Ευελπίδων (ΣΣΕ),
λόγω εξέλιξης στην επόμενη βαθμίδα, ως ακολούθως:
Τομέας Ανθρωπιστικών Επιστημών
Μία (1) θέση μέλους ΔΕΠ, στη βαθμίδα του Καθηγητή, με γνωστικό αντικείμενο «Αγγλική Γλώσσα και
Φιλολογία».
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 752/06.03.2024
2. ΠΡΟΣΟΝΤΑ ΥΠΟΨΗΦΙΩΝ
Οι υποψήφιοι για την ανωτέρω θέση ΔΕΠ απαιτείται
να έχουν τα προσόντα που ορίζονται στο άρθρο 9 του
ν. 3187/2003.
Ειδικότερα:
α. Προϋπόθεση για την εκλογή σε θέση ΔΕΠ είναι η
κατοχή διδακτορικού διπλώματος. Η διαπίστωση της
συνάφειας της διδακτορικής διατριβής ή του όλου ερευνητικού έργου των υποψηφίων με το γνωστικό αντικεί-
μενο της υπό πλήρωση θέσης ΔΕΠ αποτελεί ευθύνη της
τριμελούς εισηγητικής επιτροπής και του εκλεκτορικού
σώματος.
β. Για τη θέση του Καθηγητή απαιτούνται:
(1) Τουλάχιστον έξι (6) έτη αυτοδύναμης διδασκαλίας, μετά την απόκτηση του διδακτορικού διπλώματος,
στο γνωστικό αντικείμενο του τομέα με τεκμηριωμένη
συμβολή στη διαμόρφωση και διδασκαλία της ύλης
δύο τουλάχιστον μαθημάτων ή τουλάχιστον έξι (6) έτη
σε αναγνωρισμένα ερευνητικά κέντρα της ημεδαπής ή
της αλλοδαπής με τεκμηριωμένη συμβολή στην ανάπτυξη των ερευνητικών προγραμμάτων ή εκτεταμένο
επαγγελματικό έργο σε σχετικό επιστημονικό πεδίο ή
συνδυασμός των παραπάνω.
(2) Πρωτότυπες δημοσιεύσεις σε επιστημονικά περιοδικά, από τις οποίες ορισμένες πρέπει να είναι αυτοδύ-
ναμες ή πρωτότυπες επιστημονικές μονογραφίες, εκτός
από την διδακτορική διατριβή.
(3) Τουλάχιστον τρία (3) έτη διδασκαλίας ή εποπτείας ερευνητικού έργου σε μεταπτυχιακό πρόγραμμα σε
Α.Σ.Ε.Ι. ή Πανεπιστήμιο της ημεδαπής ή της αλλοδαπής.
Για την εκλογή συνεκτιμάται κατά πόσο το συνολικό έργο
του υποψηφίου έχει αναγνωριστεί διεθνώς για τη συμβολή του στην πρόοδο της επιστήμης και έχει χρησιμο-
ποιηθεί και αναγνωρισθεί από άλλους ερευνητές.
γ. Η κρίση για την εκλογή μελών ΔΕΠ βασίζεται, κατά
το νόμο, στο συνολικό διδακτικό έργο των κρινόμενων,
στη συνολική τους επιστημονική και ερευνητική δραστηριότητα, με έμφαση στη διεθνή τους παρουσία, ικανό
μέρος των οποίων πρέπει να έχει συντελεσθεί κατά τα
τελευταία πέντε (5) έτη από την υποβολή της αίτησης για
εξέλιξη ή εκλογή. Στοιχεία τα οποία συνεκτιμώνται ιδιαίτερα κατά την κρίση για κατάληψη θέσης ΔΕΠ είναι το
ήθος, η προσωπικότητα του υποψηφίου και η κοινωνική
του προσφορά. Είναι δυνατή η εκλογή και εν ενεργεία
Αξιωματικών, οι οποίοι καταλαμβάνουν την αντίστοιχη
θέση, αφού προηγουμένως παραιτηθούν από την ενεργό
υπηρεσία μετά την εκλογή τους.
3. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ
α. Αντίγραφο δελτίου αστυνομικής ταυτότητας ή διαβατηρίου.
β. Αίτηση σε έντυπη μορφή, στην οποία θα καθορίζεται η θέση και το γνωστικό αντικείμενο για τα οποία
ενδιαφέρεται να κριθεί ο υποψήφιος. Στην αίτηση πρέπει
να αναφέρεται υποχρεωτικά η διεύθυνση ηλεκτρονικού
ταχυδρομείου του υποψηφίου.
γ. Βιογραφικό σημείωμα και πλήρες αναλυτικό υπόμνημα (εγγράφως και σε ηλεκτρονική μορφή) για την
εκπαιδευτική, ερευνητική και επαγγελματική δραστηριότητα του υποψηφίου.
δ. Νομίμως επικυρωμένα αντίγραφα των πτυχίων και
των τίτλων σπουδών της ημεδαπής. Οι τίτλοι σπουδών,
οι οποίοι έχουν χορηγηθεί από Ανώτατα Εκπαιδευτικά
Ιδρύματα (ΑΕΙ) του εξωτερικού, θα πρέπει να φέρουν τις
νόμιμες θεωρήσεις και να συνοδεύονται από απόφαση
ισοτιμίας από την αρμόδια Αρχή (ΔΟΑΤΑΠ). Οιοδήποτε
ξενόγλωσσο δικαιολογητικό έγγραφο να συνοδεύεται
από επίσημη μετάφραση.
ε. Πρωτότυπα επιστημονικά δημοσιεύματα.
στ. Αντίγραφο διδακτορικής διατριβής.
ζ. Αποδεικτικά συναφούς επαγγελματικής ή εκπαιδευτικής προϋπηρεσίας (όπου απαιτείται).
η. Υπεύθυνη Δήλωση του ν. 1599/1986, επικυρωμένη ως προς το γνήσιο της υπογραφής, στην οποία να
αναφέρεται ο Δήμος στον οποίο είναι δημότες, ο τόπος
και ο χρόνος γέννησης, ο τρόπος και ο χρόνος κτήσης
της ελληνικής ιθαγένειας και ο στρατιωτικός αριθμός
(μόνο για άρρενες), προκειμένου η Σχολή να προβεί αυτεπάγγελτα στην αναζήτηση πιστοποιητικού γέννησης
και οικογενειακής κατάστασης.
θ. Για πολίτες κρατών-μελών της Ευρωπαϊκής Ένωσης,
προσκομίζεται αντίστοιχο πιστοποιητικό της αρμόδιας Αρχής του κράτους, την ιθαγένεια του οποίου έχει ο
υποψήφιος.
ι. Αντίγραφο ποινικού Μητρώου δικαστικής χρήσης
και πιστοποιητικό στρατολογικής κατάστασης θα αναζητηθούν αυτεπάγγελτα από την υπηρεσία η οποία θα
προβεί στην έκδοση της τελικής πράξης του διορισμού.
ια. Υπεύθυνη δήλωση του ν. 1599/1986, επικυρωμένη
ως προς το γνήσιο της υπογραφής, με την οποία οι υποψήφιοι οι οποίοι υπόκεινται σε στράτευση δηλώνουν
ότι έχουν εκπληρώσει τις στρατολογικές τους υποχρεώσεις και σε αρνητική περίπτωση ότι δεσμεύονται πως θα
έχουν εκπληρώσει τις στρατιωτικές τους υποχρεώσεις ή
θα έχουν απαλλαγεί νόμιμα από αυτές προ της έκδοσης
της πράξης διορισμού τους.
ιβ. Πιστοποιητικό υγείας σύμφωνα με τις διατάξεις του
άρθρου 7 του ν. 4210/2013 (Α’ 254).
ιγ. Οι υποψήφιοι πολίτες κράτους - μέλους της Ευρωπαϊκής Ένωσης, οφείλουν να υποβάλουν απαραιτήτως κατά
την υποβολή της υποψηφιότητας, εκτός των παραπάνω
δικαιολογητικών και πτυχίο ή μεταπτυχιακό τίτλο σπουδών ελληνικού Α.Ε.Ι. ή απολυτήριο Ελληνικού Λυκείου
ή εξαταξίου Γυμνασίου ή πιστοποιητικό ελληνομάθειας
επιπέδου Γ2’ από το Κέντρο Ελληνικής Γλώσσας, με το
οποίο θα αποδεικνύεται η πλήρης γνώση και η ευχερής
χρήση της ελληνικής γλώσσας, σύμφωνα με το άρθρο 11
του π.δ. 363/1998 (Α’ 242) όπως τροποποιήθηκε και ισχύει.
4. Για τα παραπάνω δικαιολογητικά, διευκρινίζονται
τα εξής:
α. Τα Α.Σ.Ε.Ι. δεν μετέχουν εισέτι στο ηλεκτρονικό σύστημα ολοκληρωμένης διαχείρισης διαδικασιών εκλο-
γής και εξέλιξης μελών ΔΕΠ (ηλεκτρονική πλατφόρμα
ΑΠΕΛΛΑ) του Υπουργείου Παιδείας και Θρησκευμάτων.
Είναι συνεπώς απολύτως απαραίτητη για τη διεξαγωγή
της διαδικασίας εκλογής η συμπερίληψη στην αίτηση,
διεύθυνσης ηλεκτρονικού ταχυδρομείου των υποψηφίων. Για τον ίδιο λόγο ζητείται τόσο η έγγραφη όσο και η
ηλεκτρονική υποβολή των δικαιολογητικών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 752/06.03.2024
β. Τα αναγραφόμενα στο βιογραφικό σημείωμα, καθώς
και κάθε άλλη σχετική αναφορά, επέχουν θέση υπεύθυνης δήλωσης.
γ. Απολύτως απαραίτητα δικαιολογητικά θεωρούνται
το βιογραφικό σημείωμα, τα επικυρωμένα αντίγραφα
του συνόλου των πτυχίων και των τίτλων σπουδών των
υποψηφίων, το αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα, καθώς
και οι επιστημονικές εργασίες. Επίσης, η υπεύθυνη δήλωση ως προς την στρατολογική κατάσταση και για τους
πολίτες κρατών μελών της ΕΕ τα αποδεικτικά ελληνικής
γλωσσομάθειας.
δ. Τα δικαιολογητικά των υποπαραγράφων 3η και 3θ
πρέπει να κατατεθούν από τους υποψήφιους, το αργότερο μέχρι την ημερομηνία διεξαγωγής της διαδικασί-
ας εκλογής. Το δικαιολογητικό της υποπαραγράφου 3ια
υποβάλλεται από τον υποψήφιο ο οποίος έχει εκλεγεί,
εφόσον του ζητηθεί.
ε. Τα δικαιολογητικά των υποπαραγράφων 3γ, 3δ, 3ε,
3στ και 3ζ υποβάλλονται τόσο σε έντυπη όσο και σε
ηλεκτρονική μορφή (CD ή flash memory ή άλλο αποθηκευτικό μέσο).
5. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους - μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού.
6. Η κατάθεση και παραλαβή των αιτήσεων και των
δικαιολογητικών πραγματοποιείται είτε απευθείας
στη Κεντρική Γραμματεία της ΣΣΕ είτε ταχυδρομικώς
με συστημένη επιστολή (με ευανάγνωστη ημερομηνία
και σφραγίδα), με ευθύνη του υποψηφίου/αποστολέα,
εντός διμήνου από την ημερομηνία του εγγράφου της
ανακοίνωσης στον ημερήσιο τύπο, στην παρακάτω
διεύθυνση:
Στρατιωτική Σχολή Ευελπίδων, Κοσμητεία,
Λεωφόρος Ευελπίδων, Βάρη Αττικής, ΒΣΤ 902
7. Οι υπεύθυνες δηλώσεις των υποπαραγράφων 3η και
3ια μπορούν να αποσταλούν αποκλειστικά μέσω ηλεκτρονικού ταχυδρομείου στο e-mail: kosmitia@sse.gr,
εφόσον έχουν συνταχθεί ηλεκτρονικά δυνάμει του αριθμού 27 της ΠΝΠ της 20/3/20 (Α’ 68).
8. Διευκρινίζεται ότι αιτήσεις μέσω τηλεομοιοτυπίας
και ηλεκτρονικού ταχυδρομείου δεν γίνονται δεκτές.
9. Επισημαίνεται ότι, η ΣΣΕ δεν είναι υποχρεωμένη να
ενημερώνει τους υποψηφίους για φακέλους, οι οποίοι
έχουν ελλιπή δικαιολογητικά.
10. Για περισσότερες πληροφορίες παρακαλείσθε
όπως απευθύνεστε:
α. Στη Γραμματεία της Κοσμητείας της Στρατιωτικής
Σχολής Ευελπίδων (ΣΣΕ), κατά τις εργάσιμες ημέρες από
09:00 έως 13:00 ώρα και στα τηλέφωνα: 210 890 4257
και 210 890 4258.
β. Στην ιστοσελίδα της Σ.Σ.Ε.: www.sse.army.gr.
Ο Διοικητής
ΑΝΑΣΤΑΣΙΟΣ ΠΟΛΥΧΡΟΝΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 752/06.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240300752.pdf | Tokens: 13818]